CELEX: 62009FN0061
Language: sk
Date: 2009-06-25 00:00:00
Title: Vec F-61/09: Žaloba podaná 25. júna 2009 — Strack/Komisia

15.8.2009   
            
            
               SK
            
            
               Úradný vestník Európskej únie
            
            
               C 193/36
            
         Žaloba podaná 25. júna 2009 — Strack/Komisia
   (Vec F-61/09)
   2009/C 193/60
   Jazyk konania: nemčina
   
      Účastníci konania
   
   
      Žalobca: Guido Strack (Kolín, Nemecko) (v zastúpení: H. Tettenborn, Rechtsanwalt)
   
      Žalovaná: Komisia Európskych spoločenstiev
   
      Predmet a opis sporu
   
   Zrušenie rozhodnutia žalovanej, ktorým bol žalobcovi zamietnutý návrh nahliadnuť do spisu
   
      Návrhy žalobcu
   
   
               —
            
            
               zrušiť implicitné a explicitné rozhodnutia žalovanej, najmä týkajúce sa nahliadnutia do spisu z 12. septembra 2008, z 3. októbra 2008 a zo 14. novembra 2008, rozhodnutia pána Jansena z 19. septembra 2008, a pokiaľ je to nutné, tak aj rozhodnutie o zamietnutí sťažnosti prijaté 25. marca 2009 v rozsahu, v akom mu odopreli úplné nahliadnutie do všetkých podkladov a dokumentov žalovanej týkajúcich sa žalobcu, ako aj do riadne vedených, jednotných, úplných a pre žalobcu po jazykovej a formálnej stránke bez problémov zrozumiteľných a prístupných osobných a zdravotných dokumentov, ktoré sú v súlade s požiadavkami článkov 26 a 26a služobného poriadku, a prípadne boli, ak to bolo nutné, vopred vylepšené, a tým boli minimálne čiastočne zamietnuté návrhy žalobcu z 10. júla 2008, z 19. septembra 2008 a z 28. novembra 2008,
            
         
               —
            
            
               zaviazať žalovanú zaplatiť žalobcovi primeranú náhradu škody z dôvodu jej protiprávneho konania popísaného v žalobe, pričom o výške tejto náhrady škody rozhodne Súd pre verejnú službu podľa spravodlivej úvahy, minimálne ale vo výške 2 500 eur,
            
         
               —
            
            
               zaviazať žalovanú zaplatiť žalobcovi mesačne náhradu škody odo dňa doručenia žaloby až do skutočného a úplného prístupu ku všetkým sporným údajom a dokumentom a k riadne vyhotoveným osobným a zdravotným dokumentom, pričom o výške tejto náhrady škody rozhodne Súd pre verejnú službu podľa spravodlivej úvahy, minimálne ale vo výške 200 eur,
            
         
               —
            
            
               zaviazať žalovanú zaplatiť žalobcovi nevyhnutné náklady a výdavky, ktoré vznikli v súvislosti s ďalším nevyhnutným nahliadaním do spisu, analogickým uplatnením služobného práva žalovanej, subsidiárne na rovnakom základe zaplatiť aj náklady vzniknuté cestami do Luxemburgu 12. septembra 2008 a 14. novembra 2008,
            
         
               —
            
            
               zaviazať Komisiu Európskych spoločenstiev na náhradu trov konania.